El color polític de l'Ajuntament condiciona la sol·licitud del «.cat» Alcúdia el reservà fa uns dies per avançar-se al municipi valencià DdB.Comarques. El termini de sol·licitud del domini «.cat» per a institucions, que començà el passat 23 de gener, ha fet que alguns ajuntaments es plantegin la necessitat de sol·licitar-lo, especialment els que estan governats per PSOE, UM, PSM o partits independents. Municipis com Porreres, Petra, Vilafranca o Sant Llorenç ja l'han sol·licitat i altres com Pollença, Campanet o Alaró tenen la intenció de fer-ho en els propers dies. Menció a part és el cas d'Alcúdia, que ho han fet sense que l'assumpte passés per ple amb la idea d'avançar-se a possibles competidors. «Nosaltres ho férem tot d'una perquè hi ha un municipi a la Comunitat Valenciana que també es diu Alcúdia i que vam pensar que se'ns podria avançar en la sol·licitud del domini alcudia.cat», explicà la tinent de batle Melchora Gómez, del PSOE. A Pollença, el batle Joan Cerdà (UM) explicà que també pensen fer-ho sense la necessitat de dur-ho al ple. A Campanet, el batle Francesc Aguiló (PSM) plantejà la possibilitat que el Consell de Mallorca com a institució s'encarregui de sol·licitar els dominis, especialment els dels consistoris més petits. A Alaró el tinent de batle Antoni Rebassa, d'Unió Mallorquina, anuncià que «ho proposarà» perquè es faci tot d'una. A sa Pobla el regidor de Cultura, Arnau Rayó (PP), digué que el tema es plantejarà aquests dies, tot i que matisà que encara no han rebut cap sol·licitud per dur-ho al ple per part de l'Obra Cultural de la localitat. Tanmateix, a la majoria dels ajuntaments del PP la intenció és continuar amb els dominis actuals: .net, .org, . es. És el cas de Manacor. El seu batle, Antoni Pastor, declarà que «no entenc aquesta polèmica perquè el millor per una llengua és la normalitat en temes com aquest». Altres batles de municipis governats pel PP, com ses Salines, Felanitx, Capdepera, Son Servera o Montuïri coincidiren a assenyalar que mantindran els dominis perquè «funcionen bé» i no tanquen la porta en un futur instal·lar el .cat. diari de balears 
Editat
Per què poses això de ''prou de catanyol'', si possar no és cap castellanada? 
Editat
Però un castellanoparlant mai escriuria amb dues esses, llavors mai de la vida pot ser això un castellanisme (el escriure-ho, el dir-ho parlant ja és una altre tema que no domino jo encara). 
Editat
Per aquesta regla de tres, si escrius ''posar'' vol dir que pronuncies la ''s'' com toca? 
Editat
Doncs si això no vol dir res, tampoc vol dir res que escriguis ''possar'', res més que no saps com s'escriu i punt. 
Editat
Evidentment que dic posar, (igual que en Vich, que jo el conec i que jo sàpiga tu no l'has sentit xerrar) El que t'estic intentant fer entendre és que no és el mateix dir possar en comptes de posar (castellanada) que ESCRIURE possar en lloc de posar (errada gramatical). Sé que costa molt d'entendre, pentura qualque dia ho entens...